CELEX: 62006CA0006
Language: bg
Date: 2007-11-22 00:00:00
Title: Дело C-6/06 P: Решение на Съда (втори състав) от 22 ноември 2007 г. — Cofradía de pescadores San Pedro de Bermeo и др./Съвет на Европейския съюз, Комисия на Европейските общности, Френска република (Обжалване — Извъндоговорна отговорност на Общността — Принципи на относителната стабилност, на правната сигурност и на оправданите правни очаквания — Допустимост — Частично неоснователна и частично недопустима жалба — Насрещна жалба — Искане за частична отмяна на решение на Първоинстанционния съд, доколкото с него този съд приема, че не е необходимо да се произнася по възражение за недопустимост, подадено срещу иск, който е отхвърлен като неоснователен — Липса на правен интерес — Сила на пресъдено нещо)

8.3.2008   
            
            
               BG
            
            
               Официален вестник на Европейския съюз
            
            
               C 64/5
            
         Решение на Съда (втори състав) от 22 ноември 2007 г. — Cofradía de pescadores „San Pedro“ de Bermeo и др./Съвет на Европейския съюз, Комисия на Европейските общности, Френска република
   (Дело C-6/06 P) (1)
   
   (Обжалване - Извъндоговорна отговорност на Общността - Принципи на относителната стабилност, на правната сигурност и на оправданите правни очаквания - Допустимост - Частично неоснователна и частично недопустима жалба - Насрещна жалба - Искане за частична отмяна на решение на Първоинстанционния съд, доколкото с него този съд приема, че не е необходимо да се произнася по възражение за недопустимост, подадено срещу иск, който е отхвърлен като неоснователен - Липса на правен интерес - Сила на пресъдено нещо)
   (2008/C 64/05)
   Език на производството: испански
   Страни
   
      Жалбоподатели: Cofradía de pescadores „San Pedro“ de Bermeo и др. (представител: M. Troncoso Ferrer, abogado)
   
      Други страни в производството: Съвет на Европейския съюз (представители: F. Florindo Gijón и M. Balta), Комисия на Европейските общности (представител: F. Jimeno Fernández), Френска република
   Предмет
   Жалба срещу Решение на Първоинстанционния съд (трети състав) от 19 октомври 2005 г. по дело Cofradía de pescadores „San Pedro“ de Bermeo и др./Съвет (T-415/03), с което Първоинстанционният съд отхвърля искане за обезщетение на вреди, които жалбоподателите твърдят, че са претърпели в резултат на разрешението от страна на Съвета за прехвърляне на Френската република на част от квотата за аншоа, разпределена на Португалската република.
   Диспозитив
   
               1)
            
            
               Отхвърля жалбата, подадена от Cofradía de pescadores „San Pedro“ de Bermeo и от другите жалбоподатели, чиито имена са включени в приложение към решението на Първоинстанционния съд от 19 октомври 2005 г. по дело Cofradía de pescadores „San Pedro“ de Bermeo и др./Съвет (T-415/03).
            
         
               2)
            
            
               Отхвърля насрещната жалба, подадена от Съвета на Европейския съюз.
            
         
               3)
            
            
               Cofradía de pescadores „San Pedro“ de Bermeo и другите жалбоподатели, чиито имена са включени в приложение към решението на Първоинстанционния съд от 19 октомври 2005 г. по дело Cofradía de pescadores „San Pedro“ de Bermeo и др./Съвет (T-415/03), както и Съветът на Европейския съюз понасят направените от тях съдебни разноски.
            
         
               4)
            
            
               Комисията на Европейските общности понася направените от нея съдебни разноски.
            
         
      (1)  ОВ C 60, 11.3.2006 г.